Gerbiami tėveliai,
Siunčiame aktualią informaciją tiems, kurie atves vaikučius į lopšelį-darželį nuo 2020-05-18 ar keliomis dienomis vėliau.  Dėl sveikatos, saugumo ir sklandaus darbo organizavimo užtikrinimo prašome Jūsų laikytis šių taisyklių:
1. [bookmark: _GoBack]Visi atvykstantys į darželį privalo dėvėti nosį ir burną  dengiančias priemones (pvz. kaukes ir kt.);
2. Jūsų su vaikais laukiame nuo 7.30-8.00 val. prie savo grupių įėjimų. Vaikai bus ugdomi jų įprastose grupėse: 
mūsų darbuotojai Jus pasitiks, vaikams patalpose pamatuos temperatūrą (Jūs tuo metu palauksite), įvertins sveikatos būklę ir palydės į grupę. Jūs tuo pačiu metu pasirašysite lentelėje, kad garantuojate už savo vaiko sveikatą ir kt. (9 punktas);
3. Jeigu susidarytų prie Jūsų vaiko grupės įėjimo eilutė, kol pateks vaikas į darželį, prašome laikytis saugaus atstumo (1 metras).
4. Nuo 8.00 val. visi grupių įėjimai bus užrakinti, paliktas tik centrinis (prie darželio iškabos) įėjimas, darželio darbuotojai, kurie pasitiko vaikus iš ryto, eis vykdyti kitų savo darbo funkcijų.
5. Prašytume susiplanuoti šias dvi savaites savo laiką taip, kad nevėluotumėte, nes darbuotojai negali laukti 2 valandas atvykstančių vaikų: mes esame įpareigoti teikti savivaldybei  grupių, darbuotojų ir vaikų skaičių, taip pat vaikų skaičių virtuvei. Jei atsitiks (vienetiniai atvejai), kad kažkam bus situacijų, kai sudėtinga nevėluoti,  prašome Jūsų iš anksto įspėti savo grupės darbuotojus apie tai, atėjus prašysime Jus prie centrinio įėjimo skambinti skambučiu ir laukti darbuotojo, kuris jus pasitiks, pamatuos temperatūrą vaikui ir palydės į grupę.
6. Dėl vaikų atsiėmimo (darželis dirbs įprastai, iki 18.00 val.):
6.1. esant geram orui, kai vaikai su mokytojomis lauke, galėsite kaip ir anksčiau susirasti, kur yra grupė ir vaikai. Grupėms yra skiriamos aptvertos zonos. Laikydamiesi saugaus atstumo pasiimkite vaiką. 
6.2. Esant blogam orui, kai šalta ar lyja, skambinkite į grupę, kad atvykote, mokytoja informuos, ar nėra rūbinėlėje kitų asmenų, tada galėsite po vieną užeiti (su veido apsaugos priemonėmis), į savo grupės rūbinę ir pasiimti savo vaiką. Turime išlaikyti tokį principą: 

1 lankytojui skiriama 10 m2 
arba 
Vienu metu aptarnaujamas 1 lankytojas.

7. Vaikai bus maitinami darželio maistu, todėl lauknešėlių su savo maistu neštis  nebereikia.  
8. Nuotolinis ugdymas nebevykdomas, tačiau el. dienyne Jūs kaip ir iki šiol matysite mokytojų planus, temas ir kt.
9. Pirmadienį ir kasdien prašysime Jūsų savo parašu patvirtinti, kad:
9.1. Vaikas yra sveikas, nekontaktavo su COVID-19 sergančiais asmenimis;
9.2. Vaikas neserga lėtinėmis ligomis, nurodytomis Lietuvos Respublikos sveikatos apsaugos ministro 2020 kovo 23 d. įsakyme Nr. V-483 „Dėl Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąrašo patvirtinimo“;
9.3. vaikas negyvena kartu su asmenimis, priskirtinais rizikos grupėms.
10. Prašome nesinešti jokių savų žaisliukų iš namų.
11. Nuo 2020-06-01 planuojame jungti grupes (ugdymo procesas nebebus vykdomas, tik vaikų priežiūra, kaip ir kasmet, vasaros laiku), nes turime sudaryti sąlygas statybininkams remontuoti laiptines, darbuotojams atostogauti.

Jei nėra būtinybės, gali vaikas nelankyti darželio, gydytojai dar tėveliams išduoda  nedarbingumo pažymas (o fiksuotas mokestis už maitinimą 15 Eur kol paskelbtas karantinas, nebus skaičiuojamas nelankantiems, nors įstaiga vykdys ugdymo procesą). 
Tačiau jeigu apsisprendėte lankyti, susitelkime, saugokime savo vaikučių ir savo sveikatą, o nepatogumai – tikėkimės, yra laikini. 

Iki greito susitikimo!
Jūsų „Šaltinėlis“ 

